Intelin suoritinydinten suunnitelmat *NetBurstista* *Skylakeen*
**Intel Nehalem** on Intelin vuoden 2008 lopulla  julkaistun suoritinarkkitehtuurin nimi. Intel nimesi ensimmäiset arkkitehtuuriin perustuvat kuluttajamarkkinoille suunnatut suorittimet Core i7:ksi. Yhtiö julkaisi arkkitehtuurin jo vuoden 2007 puolella, mutta siihen perustuvat suorittimet tulivat markkinoille vasta vuonna 2008. Nehalem-arkkitehtuurin korvasi myöhemmin Westmere-arkkitehtuuri.

Suorittimet valmistettiin 45 nanometrin prosessilla. Jokainen prosessori sisältää neljä ydintä ja kolmikanavaisen muistiohjaimen. Retail-prosessorien mukana tuleva vakiojäähdytin oli myös uusittu. 

Nehalemiin perustuvat Core i7 -suorittimet käyttivät uutta LGA1366-suoritinkantaa. Samalla niiden suoritinväyläratkaisu on korvattu uudella QuickPath Interconnect -kytkennällä. Nehalemissa jokaisella ytimellä on oma L2-välimuisti.

Vuoden 2009 jälkimmäisellä puoliskolla Intel toi markkinoille Nehalem-arkkitehtuuriin perustuvat Core i5 -suorittimet. Core i5 -suorittimet eivät asennu LGA1366-suoritinkantaan, vaan käyttävät LGA1156-suoritinkantaa. Prosessoreita tukee emolevypiirisarja P55, johon suoritin on yhteydessä DMIn kautta.  Core i5 -suorittimissa on kaksikanavainen muistiohjain.

Ominaisuuksia
-------------

* Suorittimet tukevat vain DDR3-muistityyppiä. Suorittimeen on integroitu muistiohjain, jonne se on siirretty pohjoissillasta.
* Nehalem skaalautuu 1–8 suoritinytimelle.
* 731 miljoonaa transistoria neljän ytimen versioissa.
* Simuloitu moniytimellisyys. Ominaisuus esiteltiin jo Pentium 4 −suorittimissa.
* Nehalemit tukevat SSe4.2-käskyjä.
* Nehalemissa on Turbo Mode, joka hyödyntää suorittimien ylikellottuvuutta.
* Nehalemissa on Core 2 -suorittimiin verrattuna syvemmät puskurit ja parempi haarautumisen ennustaminen.

Nimeämiskäytäntö
----------------

Nehalemiin perustuvat Core i7 -suorittimet ovat tulleet käyttöön hitaasti Core 2 Duo -suorittimien vahvasta tarjonnasta johtuen. Intel jatkaa keskittymistään Core-brändinimeen ja markkinoille on tuotu Core i5- sekä Core i3-suorittimia. Tästä huolimatta Intel ei ole aikeissa luopua Pentium, Atom- ja Celeron-brändinimistä. Intel päätti yksinkertaistaa suorittimien nimeämiskäytäntöä, jonka perusteella tulevaisuudessa Core i7 -suorittimia myydään high end -käyttöön, Core i5 -suorittimet kuluttajakäyttöön ja Core i3 -suorittimet alempaan hintaluokkaan. Pentium-nimi säilyy jokapäiväiseen käyttöön tarkoitetuissa suorittimissa. Celeron-nimi säilyy erittäin halvoissa suorittimissa sekä Atom minikannettavissa.

Muuta
-----

Intelin toimitusjohtaja Paul Otellnin mukaan Nehalem arkkitehtuuriin perustuvia suorittimia on toimitettu huhtikuussa 2009 jo lähes miljoona kappaletta.

Lähteet
-------

1. ↑  Computex 2008: Intel Nehalem murskaava 3DMark Vantagen CPU-testissä *plaza.fi*.  3.6.2008.  Arkistoitu 7.2.2011. Viitattu 23.2.2014. .
2. 1 2  Muropaketti *plaza.fi*.  2008.  Arkistoitu 9.8.2008. Viitattu 10.8.2008.
3. ↑  Nehalem = i7: Intel unveils new Core processor brandArkistoitu kopio *tgdaily.com*.  10.8.2008.  Arkistoitu 5.3.2014. Viitattu 23.2.2014.
4. ↑  Muropaketti *plaza.fi*.  2008.  Arkistoitu 9.8.2008. Viitattu 10.8.2008. .
5. ↑  Muropaketti *plaza.fi*.  2008.  Arkistoitu 3.8.2008. Viitattu 10.8.2008.
6. ↑  George Ou: Details of Intel CSI "QuickPath" released *zdnet.com*.  28.8.2007. Viitattu 4.12.2021. (englanniksi)
7. ↑  Muropaketti *plaza.fi*.  2008.  Arkistoitu 26.6.2008. Viitattu 10.8.2008.
8. 1 2 3 4 5   (Arkistoitu – Internet Archive).
9. 1 2   (Arkistoitu – Internet Archive)
10. 1 2 3 4 5 6  Intelin Nehalem-arkkitehtuuri & Core i7-920 (2,66 GHz)  2009. Muropaketti.  Arkistoitu 21.5.2009. Viitattu 24.2.2014.
11. ↑  Intelin Nehalem-arkkitehtuuri & Core i7-920 (2,66 GHz)  7.11.2008. Muropaketti.  Arkistoitu 17.8.2010. Viitattu 24.2.2014.
12. ↑   (Arkistoitu – Internet Archive)

Aiheesta muualla
----------------

* 
* 

Intelin suoritinarkkitehtuurit NetBurstista ja P6:sta Cannonlakeen

|  |
| --- |
| **NetBurst** |
| Willamette | Northwood | Prescott | Tejas | Nehalem (NetBurst) |
|  | ⤷ | Cedar Mill (Tejas) |
|  | ⤷ | Prescott-2M | Cedar Mill |
|  | Smithfield | Presler |
| **P6** | **Core Duo** | **Nehalem** | **Sandy Bridge** | **Haswell** | **Skylake** |
| Coppermine | Tualatin | Banias | Dothan | Yonah | Core Duo | Penryn | Nehalem | Westmere | Sandy Bridge | Ivy Bridge | Haswell | Broadwell | Skylake | Cannonlake |
| 180 nm | 130 nm | 90 nm | 65 nm | 45 nm | 32 nm | 22 nm | 14 nm | 10 nm |
|  | Bonnell | Saltwell | Silvermont | Airmont | Goldmont |
|  | **Bonnell** | **Silvermont** | **Goldmont** |